Osnovna škola Trstenik

Školska godina 2018./2019.

KRITERIJI OCJENJIVANJA IZ PREDMETA TEHNIČKA KULTURA

**Usvojenost sadržaja**

**Odličan(5)**

Probleme rješava samostalno koristeći poznate strategije ili kreirajući nove, gotovo uvijek točno, rado prihvaća savjete za poboljšanje kvalitete svoga rada. Aktivan je na satu, sudjeluje u obradi novih nastavnih sadržaja, daje primjedbe i vlastite primjere. Odabire postupke koji najviše odgovaraju zadatku i primjenjuje ih bez greške i primjerenom brzinom. Poznate ideje i koncepte primjenjuje u novim situacijama. Svoje postupke i ideje može objasniti jasno, precizno i sa sigurnošću pri tom upotrebljava odgovarajuću terminologiju i simbole. Temeljit, pedantan i savjestan, brine o vlastitom znanju i uspjehu. Samostalno se služi dodatnim izvorima i pravilno primjenjuje sadržaje iz drugih izvora.

**Vrlo dobar(4)**

Postavljene zadaće rješava uglavnom samostalno, birajući najbolje načine i uglavnom točno. Poznate ideje i koncepte uspješno primjenjuje u poznatim situacijama.

Svoje postupke i ideje može objasniti s nešto jasnoće i preciznosti, koristeći odgovarajućom terminologijom. Rado prihvaća savjete za poboljšanje kvalitete svoga rada. Prema naputcima učitelja služi se dodatnim izvorima i pravilno primjenjuje sadržaje iz drugih izvora.

**Dobar(3)**

Postavljene zadaće rješava uz veću pomoć, često točno. Sporiji je u rješavanju zadataka. Za postupke koje primjenjuje daje odgovarajuća, ali nepotpuna i nesigurna objašnjenja, rijetko koristeći odgovarajuću terminologiju. Nove ideje i koncepte prihvaća uz teškoće, ali ih uspijeva kasnije primijeniti u poznatim situacijama. Teže povezuje nastavne sadržaje. Ne koristi se drugim izvorima znanja.

**Dovoljan(2)**

Postavljene zadaće rješava uz veću pomoć, rijetko točno. U stanju je riješiti tek osnovne zadatke, često griješi, ne uočava pogreške. Spor je u rješavanju zadataka i traži stalnu učiteljevu pomoć. Za postupke koje primjenjuje daje tek djelomično točna, nepotpuna i nesigurna objašnjenja, ne koristeći odgovarajuću terminologiju. Nove ideje i koncepte prihvaća uz teškoće i može ih primijeniti tek na najjednostavnijim primjerima. Ne koristi se drugim izvorima znanja.

**Nedovoljan(1)**

Postavljene zadaće nije u stanju riješiti usprkos pomoći. Ne može riješiti ni najosnovnije zadatke. Postupke koje primjenjuje ne razumije i ne zna objasniti. Na postavljena pitanja ne odgovara ili odgovara nejasno. Grafove, slike ili tablične podatke ne povezuje i ne može ih interpretirati.

**Radne navike i vještine**

**Odličan(5)**

Samostalno i precizno izrađuje zadane zadatke, u radu je koncentriran, uredan i marljiv. Aktivno se uključuje u rad davanjem ideja i postavljanjem pitanja. Zadatke rješava primjerenom brzinom i uspijeva riješiti gotovo sve zadatke. Bilježnica i radni listovi su potpuni i uredni s točno izrađenim zadaćama. Na nastavu dolazi potpuno pripremljen. Pri izradi praktičnih radova radno mjesto je uredno i pravilno organizirano. Rado prihvaća savjete za poboljšanje svog kvalitete svoga rada. Samostalno uočava i ispravlja pogreške u radu.

**Vrlo dobar(4)**

Uz manju pomoć i na vrijeme izrađuje zadane zadatke, u radu je koncentriran i marljiv. Povremeno se uključuje u rad davanjem ideja i postavljanjem pitanja. Bilježnica i radni listovi su potpuni i uredni s točno izrađenim zadaćama. Na sat dolazi većim dijelom pripremljen. Pri izradi praktičnih radova radno mjesto je uredno i djelomično pravilno organizirano. Rado prihvaća savjete za poboljšanje kvalitete svoga rada. Uz pomoć učitelja uočava i samostalno ispravlja pogreške u radu.

**Dobar(3)**

Uz veću pomoć i na vrijeme izrađuje zadane zadatke, teže se koncentrira pri izradi radnih zadataka. Pozitivno reagira na upute učitelja ali ih s teškoćom primjenjuje u radu. Povremeno se uključuje u rad davanjem ideja i postavljanjem pitanja. Bilježnica i radni listovi su djelomično popunjeni s izrađenim zadaćama. Na sat dolazi djelomično pripremljen. Pri izradi praktičnih radova radno mjesto je uglavnom neuredno i većim dijelom pravilno organizirano. Uz pomoć učitelja uočava pogreške, tek uz pomoć ispravlja pogreške u radu.

**Dovoljan(2)**

Uz veću pomoć djelomično i sporo izrađuje zadane zadatke, teže se koncentrira pri izradi radnih zadataka. Reagira na upute učitelja ali ih rijetko primjenjuje u radu. Rijetko se uključuje u rad davanjem ideja i postavljanjem pitanja. Bilježnica i radni listovi su djelomično popunjeni s nepotpuno izrađenim zadaćama. Na sat dolazi uglavnom nepripremljen za rad. Pri izradi praktičnih radova radno mjesto je djelomično uredno i nepravilno organizirano. Uz pomoć učitelja teže uočava pogreške, tek uz pomoć djelomično ispravlja pogreške u radu.

**Nedovoljan(1)**

Ni uz pomoć i poticaje ne izrađuje zadane zadatke, pasivan je i nezainteresiran za rad. Ne reagira na upute učitelja i ne primjenjuje ih u radu. Ne uključuje se u rad davanjem ideja i postavljanjem pitanja. Bilježnica i radni listovi su nepopunjeni ili nepotpuni s netočno izrađenim zadaćama. Na sat dolazi nepripremljen za rad. Pri izradi praktičnih radova radno mjesto je neuredno i nepravilno organizirano. Uz pomoć učitelja teže uočava pogreške, tek uz pomoć djelomično ispravlja pogreške u radu.

**Kultura rada**

**Odličan(5)**

Vrlo aktivan za vrijeme nastave. Rado pomaže drugima u radu, pri grupnom radu rado preuzima ulogu voditelja grupe. Radno mjesto tijekom cijelog sata uredno i pravilno organizirano. Redovito nosi pribor za rad i pravilno ga rabi. Poznaje i poštuje sva pravila zaštite na radu.

**Vrlo dobar(4)**

Aktivan za vrijeme nastave. Pomaže drugima u radu, pri grupnom radu nerado preuzima ulogu voditelja. Radno mjesto većim dijelom uredno i pravilno organizirano. Redovito nosi pribor za rad i pravilno ga rabi. Poznaje i uglavnom poštuje pravila zaštite na radu.

**Dobar(3)**

Povremeno aktivan za vrijeme nastave. Nerado pomaže drugima u radu ali rado prihvaća pomoć. Radno mjesto većim dijelom neuredno i nepravilno organizirano. Neredovito nosi pribor za rad ali ga pravilno ga rabi. Djelomično poznaje i uglavnom poštuje pravila zaštite na radu.

**Dovoljan(2)**

Za vrijeme nastave uglavnom pasivan, nerado sudjeluje u radu, reagira tek na poticaj učitelja. Nerado pomaže drugima u radu i rijetko prihvaća pomoć. Radno mjesto uvijek neuredno i nepravilno organizirano. Neredovito nosi pribor za rad i nepravilno ga rabi. Djelomično poznaje ali ne poštuje pravila zaštite na radu.

**Nedovoljan(1)**

Za vrijeme nastave uvijek pasivan, nerado sudjeluje u radu,ne reagira ni na poticaj učitelja. Nerado pomaže drugima u radu i ne prihvaća pomoć. Često ometa rad drugim učenicima. Radno mjesto uvijek neuredno i nepravilno organizirano. Ne nosi pribor za rad. Ne poznaje ni osnovne mjere zaštite na radu i ne poštuje mjere zaštite na radu i nakon upozorenja.

**UTVRĐIVANJE ZAKLJUČNE OCJENE (ne proizlazi iz aritmetičke sredine)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Tehnička kultura** | usvojenost sadržaja |  |  |  |  |  |  |  | **60%** |
| radne navike i vještine |  |  |  |  |  |  |  | **30%** |
| kultura rada |  |  |  |  |  |  |  | **10%** |

**PISMENI ISPITI ZNANJA**

|  |  |
| --- | --- |
| **OCJENA** | **BODOVI (%)** |
| odličan (5) | 90-100 |
| vrlo dobar (4) | 76-89 |
| dobar (3) | 60-75 |
| dovoljan (2) | 50-59 |
| nedovoljan (1) | 0-49 |

**Potreban pribor za nastavu tehničke kulture**

Udžbenik, mapa radnih listova i materija za praktične radove („kutija“)

Pribor za pisanje i tehničko crtanje

Bilježnica formata A4 bez crta

Po potrebi osnovni pribor za izvođenje vježbi (škare, ljepilo)